
PLEC DE CLÀUSULES ADMINISTRATIVES PARTICULAR APLICABLE AL CONTRACTE DE SUBMINISTRAMENT DE LLICÈNCIES RAINBOW PER A LA INTEGRACIÓ DE LA CENTRALETA AMB EL TEAMS,  A TRAMITAR MITJANÇANT PROCEDIMENT OBERT SIMPLIFICAT ABREUJAT


0) FITXA RESUM – QUADRE DE CARACTERÍSITIQUES DEL CONTRACTE:

	1. Identificació de l'expedient
	3110-2831/2023

	2. Definició de l'objecte del contracte
	Aquest contracte té per objecte l’adquisició de llicencies Rainbow per poder utilitzar les extensions de telefonia de la centraleta en l’ordinador.
Per tant, es tracta d’un contracte de subministrament.

	3. Divisió en lots
	No. Malgrat les previsions contingudes en l’article 99.3 de la Llei 9/2017, de 8 de novembre, de Contractes del Sector Públic, per la qual es traslladen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 (d’ara endavant, LCSP), es consideren motius vàlids, a l’efecte de justificar la no divisió en lots de l’objecte del contracte:
1. El fet que la realització independent de les diverses prestacions compreses en l’objecte del contracte en dificulta l’execució correcta des del punt de vista tècnic ja que només tenim un tipus de prestació i no es pot dividir.

	4. Codi CPV
	50334120-2 Serveis d'actualització d'equips de commutació telefònica

	5. Necessitat a satisfer amb aquest contracte
	La naturalesa i extensió de les necessitats que es pretenen cobrir mitjançant el contracte projectat així com la idoneïtat del seu objecte i contingut per satisfer-les, es concreten en la integració de la centraleta amb els dispositius fix i mòbils dels treballadors, poden així atendre les trucades inclús quan s’està fent teletreball.
Amb aquest subministrament es donarà compliment al conjunt de competències municipals descrites en l’article 25.2 de la Llei 7/1985, Reguladora de les Bases del règim local (LRBRL).

	6. Pressupost base de licitació, IVA no inclòs
	27.904,89 € (vint-i-set mil nou-cents quatre euros amb vuitanta-nou cèntims)

	7. Percentatge d'IVA aplicable
	21 % (5.860,03 €)

	8. Pressupost base de licitació, IVA inclòs
	33.764,92 € (trenta-tres mil set-cents seixanta-quatre euros amb noranta-dos)

	9. Aplicacions pressupostàries 
	132 920 22200

	10. Despesa plurianual (indicar exercicis)
	Sí, 2023, 2024, 2025, 2026 i 2027

	11. Durada inicial del contracte
	4 anys

	12. Pròrrogues
	No

	13. Durada màxima
	4 anys

	14. Valor estimat del contracte
	27.904,89 € (vint-i-set mil nou-cents quatre euros amb vuitanta-nou cèntims)

	15. Procediment de tramitació 
	Procediment obert simplificat abreujat, atès el compliment de les condicions establertes en l’article 159.6 LCSP

	16. Forma de tramitació
	Ordinària

	17. Criteris d'adjudicació
	CRITERIS AUTOMÀTICS: 100 %

a) Oferta econòmica: màxim 100 punts. 

La puntuació màxima serà per l’oferta més baixa i només per aquesta.

Per a la resta d’ofertes s’aplicarà la fórmula següent:
Puntuació total = (MO/OL) * X
X= Puntuació Màxima
MO= Millor Oferta (la de menor preu obté automàticament la màxima puntuació)
OL= Oferta objecte de valoració

Aquesta formula s’aplicarà al sumatori dels preus unitaris oferts.

Les empreses que, en la seva oferta econòmica, superin els preus unitaris màxims previstos a l’apartat 4 de l’Informe de Necessitats i Plec de Prescripcions Tècniques (IN+PPT) i les empreses que no presentin una oferta econòmica quedaran excloses de la licitació.

S’escull aquesta criteri de valoració per tal de fomentar la competitivitat de les ofertes en relació al preu.

	18. Termini per a l’adjudicació
	Quinze dies

	19. Òrgan de contractació
	Alcalde President

	20. Variants
	No s’admeten

	21. Condicions especials d'execució
	· S’estableix com a condició especial d’execució que l'empresa adjudicatària, en cas de mitjana o gran empresa, tingui incorporades propostes en millora d’igualtat. Per acreditar-ho s’hauran d’aportar les actes o altres documents que acreditin l’aprovació d’aquestes mesures.
· Així mateix, el contractista no utilitzarà paper durant l’execució del contracte. Totes les comunicacions, memòries, informes i altres informacions que s’hagin de realitzar es faran en suport digital.

	22. Modificació del contracte 
	No es preveu

	23. Percentatge màxim de modificació
	-

	24. Destinatari que ha d'aparèixer a les factures
	Servei de Sistemes d’Informació

	25. Revisió de preus
	No es preveu ni s’admet

	26. Termini de recepció 
	30 dies

	27. Termini de garantia del contracte
	1 any, a comptar des del seu lliurament

	28. Subcontractació
	No s’admet la subcontractació

	29. Assegurances
	El contractista s’obliga a disposar d’una pòlissa d’assegurança de responsabilitat civil per un import mínim de 150.000 €.

	30. Lloc de prestació de l'objecte del contracte
	Ajuntament d’Esparreguera, Plaça Ajuntament, 1 - 08292 - Esparreguera - Barcelona

	31. Responsable del contracte 
	El tècnic del Servei de Sistemes d’Informació, Miquel Campmany Segarra

	32. Protecció de dades de caràcter personal
	D’acord amb l’Annex III PCAP

	33. Sistema de determinació de preus del contracte
	Preus unitaris, previstos a l’apartat 4 de l’IN+PPT

	34. Planificació preventiva en cas de concurrència empresarial  
	No procedeix 

	35. Subrogació de personal
	La clàusula referent a la subrogació de personal del contracte, si s’escau, serà aquella que apareix a la clàusula 3.6) del present Plec.

	40. Contracte subvencionat
	No




1) DADES RELATIVES A LA FASE DE LICITACIÓ I D’ADJUDICACIÓ:

1.1) Definició de l'objecte del contracte 
 

L’objecte d’aquest plec és la contractació del subministrament indicat a l’apartat 2 del quadre de característiques del contracte (QCC).
	
La divisió en lots del contracte, si s’escau, s’indica a l’apartat 3 QCC.

El Codi CPV que correspon és el que apareix a l’apartat 4 QCC.
 	
L’expedient es refereix a la totalitat del contracte que es pretén dur a terme.

1.2) Necessitat i idoneïtat del contracte

La necessitat de procedir a la contractació i la competència municipal en la qual es basa consten a l’apartat 5 QCC.
	
El contracte proposat és idoni per satisfer la necessitat abans indicada i respon al principi d’eficiència de la contractació.

1.3) Pressupost base de licitació 


El preu del termini inicial del contracte (pressupost base de licitació) sense IVA es l’indicat a l’apartat 6 del QCC.

El percentatge d’IVA aplicable és el que apareix a l’apartat 7 del QCC. 

L’import del pressupost base de licitació amb IVA inclòs es el que consta a l’apartat 8 del QCC.
 
Els licitadors hauran d’igualar o disminuir en la seva oferta el pressupost base de licitació, indicant l’IVA a aplicar mitjançant partida independent. 

El pressupost comprèn la totalitat del contracte. El preu consignat és indiscutible, no admetent-se cap prova d'insuficiència i porta implícits tots aquells conceptes previstos a l’art. 100 i concordants LCSP.

El pressupost base de licitació es determina a partir del càlcul dels costos directes i indirectes associats a l’execució del contracte així com el benefici industrial.

Els costos directes són aquells que sense cap mena de dubte es poden assignar a l’execució del contracte. Es divideixen en costos de personal i costos del productes a subministrar, si s’escau. 

Els costos indirectes són aquells necessaris per a l’execució del contracte però que no es poden assignar de forma  unívoca al mateix. 

El benefici industrial és el percentatge que l’empresari es marca com a guany.

L’Ajuntament d’Esparreguera no està obligat a esgotar la totalitat del pressupost màxim, quedant la despesa real limitada a allò que resulti dels preus oferts per l’adjudicatari i dels subministraments efectivament requerits i realitzats. Malgrat això, les quantitats indicades en aquest Informe de Necessitats i PPT i en el PCAP constitueixen el límit màxim de despesa prevista. 

 
1.4) Existència de crèdit

La despesa derivada d’aquesta contractació, es farà efectiva amb càrrec a l’aplicació pressupostària indicada a l’apartat 9 QCC o aquella que la substitueixi de l’exercici corrent. 

Si la despesa afecta a exercicis futurs, atenent al que estableix l'article 174 del Text Refós de la Llei Reguladora de les Hisendes Locals aprovat pel Reial Decret Legislatiu 2/2004, de 5 de març, aquests s’indicaran a l’apartat 10 QCC. 


1.5) Durada del contracte i possibles pròrrogues 

Els terminis corresponents a la durada inicial, i si s’escau, a les possibles pròrrogues així com la durada màxima del contracte, són els indicats als apartats 11, 12 i 13 del QCC.

La durada inicial del contracte serà la que consti en l’acta d’inici d’execució del contracte o en el seu defecte l’endemà de la data de formalització del contracte.

1.6) Valor estimat del contracte  

El valor estimat del contracte, als efectes d’allò que disposen l’article 101 i concordants de la LCSP, és el que apareix a l’apartat 14 del QCC, d’acord amb el següent detall: 

	CONCEPTE
	IMPORT

	Període inicial
	27.904,89 € 

	Pròrroga 1
	-

	Pròrroga 2
	-

	Modificació
	-

	TOTAL
	
27.904,89 € 




	
1.7) Procediment d’adjudicació

El procediment i la forma de tramitació d’aquest és expedient de contractació son els indicats a als apartats 15 i 16 respectivament del  QCC.

1.8) Perfil de contractant i Registre Públic de Contractes
Les dades relatives a la present contractació que seran objecte de difusió són: 

· Informe de Necessitats i Plec de Prescripcions Tècniques. 
· Informe d’insuficiència de mitjans. 
· Plec de Clàusules Administratives Particulars.
· Decret d’aprovació de l’expedient. 
· Anunci de licitació. 
· Informe d’obertura del sobre únic. 
· Informe de valoració de les ofertes del sobre únic.
· Informe de possibles baixes temeràries en les ofertes presentades. 
· Decret d’adjudicació del contracte.

Per a consultar els plecs i resta de documents relacionats amb la present contractació, així com la composició de la Mesa de Contractació, en el seu cas, s’ha d’accedir al Perfil de contractant a través de les adreces següents: 
https://contractaciopublica.cat/ca/perfils-contractant/detall/1209595?categoria=0&tipus=104&page=0 

Així mateix, un cop formalitzats, els contractes es publiquen al Registre Públic de Contractes, que s’hi pot accedir a través del següent enllaç:

https://registrepubliccontractes.gencat.cat/rpcac/index.html#/cerca 

1.9) Presentació de proposicions 

Les proposicions es presentaran utilitzant exclusivament mitjans electrònics en la forma i lloc indicats a l’anunci de licitació, en el termini de deu dies hàbils des de l’endemà de la publicació de l’anunci de licitació al Perfil de Contractant, mitjançant l’eina Sobre Digital, integrada en la Plataforma de Serveis de Contractació Pública de Catalunya, accessible a l’adreça web següent:

  https://contractaciopublica.cat/ca/perfils-contractant/detall/1209595?categoria=0&tipus=104&page=0 

Es recomana que la presentació d’ofertes es realitzi amb l’antelació suficient que permeti resoldre possibles incidències durant la preparació o enviament de l’oferta. En cas que un licitador detecti incidències tècniques a la plataforma que li impedeixin presentar la seva oferta dins de termini, haurà de seguir els passos següents: 

· Es recomana continuar intentant presentar la seva oferta fins les 24 hores següents a la finalització del termini de presentació de les proposicions, donat que en cas que es confirmi, per part del gestor de la plataforma, l’existència d’incidències tècniques durant l’últim dia del termini de presentació de les ofertes, el termini s’entendrà prorrogat un dia. 

Fora d’aquest supòsit excepcional, les proposicions extemporànies quedaran excloses de la licitació. 

L’eina Sobre Digital no permet suprimir o modificar les ofertes un cop presentades. Si el licitador detecta que en l’oferta presentada hi ha un error, podrà presentar una altra oferta, els passos a seguir són:

a) Presentar una nova oferta a través de l’eina Sobre Digital. Aquesta nova oferta ha de ser íntegra i s’ha de presentar dins el termini de presentació d’ofertes.  
b) Presentar una instància genèrica a la seu electrònica del Registre de l’Ajuntament manifestant els motius pels quals es vol modificar l’oferta presentada, i demanant que es tingui per vàlida l’última oferta presentada. La instància genèrica s’ha d’haver presentat abans de la data d’obertura del primer o únic sobre. 

Si s’han seguit els passos anteriors, l’òrgan de contractació valorarà l’admissió de l’última oferta presentada. En cas contrari, les ofertes seran excloses, per incompliment de la prohibició de presentar més d’una oferta (art. 139 de la LCSP).

Tota la informació relativa al Sobre Digital es pot consultar a l’adreça web següent: 

https://contractaciopublica.cat/ca/manuals/usuari 

L’esmentada documentació haurà de presentar-se en qualsevol de les llengües cooficials de Catalunya, signada electrònicament, en un únic sobre en els termes següents:

SOBRE ÚNIC DIGITAL

Contindrà la documentació següent:

· Declaració responsable de compliment de les condicions establertes legalment per a contractar amb l’Administració, d’acord amb el model que consta com a Model Annex I d’aquest Plec.

Les condicions establertes legalment per contractar han de complir-se abans de la finalització del termini de presentació de proposicions i subsistir en el moment de la perfecció del contractes, d’acord amb l’article 140.4 LCSP.

· Proposició econòmica i de la resta d’aspectes tècnics avaluats de forma automàtica, d’acord amb el model que consta com a Model Annex II d’aquest Plec.

1.10) Condicions mínimes i mitjans d’acreditació de la solvència econòmica i financera i professional o tècnica i altres requeriments 

No és procedent.

1.11) Criteris d'adjudicació 

Els criteris d’adjudicació, tots de caràcter objectiu i valorables de forma automàtica, d’acord amb allò que disposa l’article 159.6 LCSP, són els que consten a l’apartat 17 del QCC.

1.12) Criteris de preferència en cas d’igualació de proposicions

En cas d’igualació de proposicions, els criteris per al desempat seran els establerts a la Llei.

1.13) Termini per a l’adjudicació

El contracte s’adjudicarà dins del termini que consta a l’apartat 18 QCC, a comptar a partir de la data d’obertura de les ofertes rebudes.

L’obertura dels sobres es farà a través de l’eina Sobre Digital, integrada en la Plataforma de Serveis de Contractació Pública de Catalunya. De conformitat amb el què estableix l’article 157.4 LCSP, l’obertura dels sobres no es realitzarà en acte públic, sinó en reunió interna, atès que en la licitació s’utilitzen exclusivament mitjans electrònics. El sistema informàtic que suporta l’eina Sobre Digital té un dispositiu que permet acreditar fefaentment el moment de l’obertura dels sobres i el secret de la informació que hi estigui inclosa.

El sobre únic s’obrirà en sessió no pública el segon dia hàbil posterior a aquell en què finalitzi el termini de presentació de les propostes.

Per poder iniciar la tramesa de la documentació, l’eina requerirà a les empreses licitadores que introdueixin una paraula clau per a cada sobre amb documentació xifrada que formi part de la licitació. Les empreses licitadores han d’introduir necessàriament la paraula clau abans de l’obertura del sobre xifrat. La no introducció de la paraula clau comporta no poder accedir al contingut del sobre xifrat i podà ser motiu d’exclusió de l’oferta. En aquest sentit, cal tenir en compte les Instruccions sobre l’ús de mitjans electrònics en els procediments oberts de contractació que es troba en el següent enllaç: 
https://contractaciopublica.cat/ca/perfils-contractant/detall/1209595?categoria=0&tipus=104&page=0 

No és constitueix Mesa de contractació, atès el seu caràcter potestatiu d’acord amb l’article 326.1 LCSP.

L’òrgan de contractació s’identifica a l’apartat 19 del QCC.

1.14) Variants 

Amb caràcter general no es podran presentar variants. No obstant l’apartat 20 del QCC indicarà si procedeix o no la seva presentació.  

1.15) Ofertes anormalment baixes

Respecte a l’import total de l’oferta, per determinar que una proposició no pot ser complerta per ser anormal o desproporcionada, es considerarà el percentatge de rebaixa global, d’acord amb els paràmetres objectius establerts en l’article 85 del Reglament de la Llei de contractes de les administracions públiques, aprovat per Reial Decret 1098/2001, de 12 d’octubre.

1.16) Garantia provisional

No s’exigeix la constitució de garantia provisional, de conformitat amb allò que disposa l’article 106 LCSP.

1.17) Garantia definitiva

No es requereix garantia definitiva d’acord amb allò que estableix l’article 159.6.f) de la LCSP.

1.18) Presentació de documentació 

El licitador proposat com a adjudicatari abans de l’adjudicació i dins del termini de 7  dies hàbils comptats des de la data d’enviament del requeriment electrònic que preveu l’article 159.4 de la LCSP haurà de:   

Presentar els documents següents:

· La documentació que acrediti la disposició dels mitjans que es va comprometre a adscriure al contracte (consignar només en cas d’exigència de compromís d’adscripció) en els termes de la clàusula 1.10 del present Plec i, si, s’escau, compromís d’integració efectiva de la solvència amb mitjans externs.

· La documentació acreditativa de la resta de circumstàncies consignades en la/les declaració/ns responsable/s aportada/es i la resta que sigui exigible. En cap cas caldrà acreditar la solvència.

El licitador proposat com a adjudicatari restarà eximit de presentar la documentació relativa als requisits previs per a contractar amb l’Administració si aquesta documentació consta en el Registre Oficial de Licitadors i Empreses Classificades del Sector Públic o  Registre Oficial de la corresponent Comunitat Autònoma i està actualitzada. 

En cas de no presentar la documentació en el termini previst s’entendrà que el licitador ha retirat la seva oferta, i se li exigirà l’import del 3% del pressupost base de licitació, IVA exclòs en concepte de penalitat, a més de procedir-se en els termes assenyalats a l’article 159.4.f).4º de la LCSP.

1.19) Formalització del contracte 

La formalització s’entendrà efectuada mitjançant l’acceptació de l’adjudicació per part del proposat contractista, que haurà de tenir lloc dins el termini màxim de 10 dies hàbils, a comptar des del següent a la remissió de la notificació de l’adjudicació. 

En el supòsit que l’adjudicatari sigui una unió temporal d’empreses, aquesta haurà d’estar formalment constituïda abans de l’acceptació de l’adjudicació. 


2)	DADES RELATIVES A LA FASE D’EXECUCIÓ:

2.1) Drets i obligacions de les parts

Els drets i les obligacions de les parts seran, a més dels indicats a les clàusules de les dades específiques del contracte, aquells que resultin de la documentació contractual i la normativa aplicable i, en particular, els següents:

· El contractista s’obliga a adequar la seva activitat, en el marc de la seva relació contractual amb l’Ajuntament d’Esparreguera, als principis ètics i a les regles de conducta que permetin assegurar el compliment dels principis d’igualtat, d’imparcialitat i d’integritat, d’objectivitat i de transparència. En particular, s’obliga a:

· Facilitar a l’Ajuntament d’Esparreguera la informació establerta per la Llei 19/2014, de 29 de desembre, de transparència, accés a la informació pública i bon govern i qualsevol d’altra que li sigui requerida d’acord amb la normativa vigent.

· Comunicar a l’Ajuntament d’Esparreguera les possibles situacions de conflicte d’interessos o d’altres anàlogues de les què tingui coneixement que afectin, directa o indirectament, a la present contractació i puguin posar en risc l’interès públic. 

Per conflicte d’interessos s’entén qualsevol situació en la què el personal al servei de l’òrgan de contractació, que a més participi en el desenvolupament del procediment de licitació o pugui influir en el seu resultat, tingui directa o indirectament un interès financer, econòmic o personal que pugui semblar que compromet la seva imparcialitat i independència en el context de dit procediment de licitació.

· No celebrar cap acord amb altres operadors econòmics que, en el marc de la present contractació, no respectin els principis de lliure mercat i de concurrència competitiva, abstenint-se de realitzar cap pràctica col·lusòria.

· Abstenir-se de realitzar, fomentar, proposar o promoure qualsevol mena de pràctica corrupta que afecti o pugui afectar la relació contractual en els termes previstos en el Codi Penal vigent en cada moment.

· Complir i justificar les obligacions en matèria mediambiental, social o laboral establertes en el dret de la Unió Europea, el dret nacional, els convenis col·lectius o per les disposicions de dret internacional mediambiental, social i laboral que vinculen a l’Estat i en particular les establertes a l’Annex V de la LCSP.


2.2) Condicions especials i essencials d’execució


En compliment de l’article 202 de la llei 9/2017 LCSP la condició especial d’execució exigida a l’adjudicatari és la que apareix a l’apartat 21 del QCC.


2.3) Modificació del contracte

La possibilitat de modificació del contracte per causes previstes en el Plec de Clàusules Administratives Particular (PCAP)  s’indicarà en l’apartat 26 QCC.

El percentatge a què es refereix la modificació per causes previstes al PCAP serà el que s’estableixi en l’apartat 27 QCC.

Fora d’aquests supòsits, el contracte només podrà modificar-se per raons d'interès públic en els supòsits i en la forma prevista en l’art. 191 i 203 a 207 de la Llei de Contractes el Sector Públic.

La tramitació d’una modificació del contracte que suposi increment de despesa requerirà un informe justificatiu del servei gestor, l’audiència al contractista i l’aprovació de l’òrgan de contractació.

2.4) Règim de pagament 

El contractista tindrà dret a l’abonament de la prestació realitzada d’acord amb el següent: 

Presentarà una factura mensual corresponent a les llicències efectivament subministrades, d’acord amb l’import d’adjudicació.

El pagament es realitzarà per l’Ajuntament d’Esparreguera, en els terminis establerts en l’article 198.4 LCSP.

Les factures s’han de presentar en el Registre de Factures de l’Ajuntament d’Esparreguera i han d’incloure la identificació del destinatari de la contractació. S’estableix l’obligatorietat d’ús de la factura electrònica per als proveïdors de l’Ajuntament.
Les societats anònimes, les societats de responsabilitat limitada i la resta d’entitat compreses en l’article 4 de la Llei 25/2013, de 27 de desembre, d’impuls de la factura electrònica i creació del registre comptable de factures en el sector públic han de presentar factures electròniques d’acord amb la normativa vigent.
Les factures hauran d’anar a nom de l’Ajuntament d’Esparreguera i hauran de reunir les següents condicions:
· Compliment dels requisits establerts en el Reial Decret 1619/2012, de 28 de novembre, d’aprovació del Reglament pel que es regulen les obligacions de facturació i es modifica el Reglament de l’Impost sobre el valor afegit.
· Denominació social, número d'identificació fiscal del destinatari.
· Nom i cognoms o denominació social, número d'identificació fiscal i domicili de l'expedidor.
· Número i, si és el cas, sèrie de la factura.
· Descripció de l'objecte del contracte.
· Servei destinatari de les factures, l’indicat en l’apartat 28 QCC.
· Treballs efectivament prestats i el període de temps objecte de facturació.
· La base imposable, el tipus tributari, la quota repercutida i la contraprestació total [preu del contracte]. En cas de no repercutir-se l’IVA, nota informativa declarant el motiu de l’exempció.
· Lloc i data de l’emissió de la factura.
Els pagaments parcials del preu total del contracte realitzats per la Corporació no impliquen que l’administració hagi acceptat com a correctament executades les prestacions satisfetes. La recepció definitiva dels treballs resta diferida al moment de la liquidació del contracte amb motiu de la seva conclusió

2.5) Revisió de preus 

El règim de revisió de preus, si s’escau, serà aquell que s’indiqui a l’apartat 25 QCC.

2.6) Penalitats 

L’incompliment de les obligacions essencials descrites a l’Informe de necessitats i Plec de Prescripcions Tècniques comportarà la resolució del contracte. No obstant això, quan es consideri que l’actuació és aïllada i susceptible de reconducció, i que la resolució del contracte no resulta convenient per l’interès del servei, es podrà eludir la resolució i es podrà procedir a la imposició de les penalitats coercitives que aniran entre el 1 i el 10% del preu d’adjudicació, IVA inclòs, per a cada infracció, en funció de la gravetat, reincidència i mala fe en la comissió de la infracció. En cas d’infraccions lleus la penalitat no superarà el 2% del preu d’adjudicació i en el supòsit d’infraccions greus, el 6%, IVA inclòs, en ambdós supòsits. 

Els incompliments d’obligacions de caràcter no essencial, derivades de la incorrecta prestació dels serveis o subministraments,  quan no comportin la resolució del contracte, suposaran la imposició en cas d’incompliment del termini, total o parcial, una penalitat diària en la proporció de 2,00 € per cada 1.000€ del preu del contracte. 

Les penalitzacions derivades de l’incompliment de les obligacions contractuals, tant essencials com no essencials,  són independents de l’obligació del contractista d’indemnitzar a l’ajuntament pels danys i perjudicis derivats de l‘incompliment que s’ocasionin tant a la Corporació com a tercers que tinguin dret de repetició contra l’ajuntament. 

Els incompliments d’obligacions no essencials es graduaran d’acord amb el següent: Pel compliment defectuós de la prestació, per l’incompliment dels compromisos o de les condicions especials d’execució i/o per l’incompliment parcial de l’execució de les prestacions definides al contracte, s’imposarà una penalitat de fins al 10 % sobre el pressupost del contracte, que haurà de ser proporcional al grau d’incompliment. S’entén per incompliment:

· La resistència als requeriment perquè siguin complerts
· La utilització de sistemes de treball, elements manuals o mecànics o personal diferent dels previstos en els plecs de clàusules administratives i informe de necessitats i plec prescripcions tècniques i en les ofertes del contractista.
· Els altres supòsits assenyalats en els plecs que regulen la contractació o en les disposicions que siguin d’aplicació.

Els incompliments es graduaran d’acord amb el següent:

Molt greus:

1. Incompliment de la prestació del servei, sigui per abandonament o per altres causes.
1. Incompliment del contingut de l’oferta.
1. La passivitat, el deixament i la desídia en la realització del servei o subministrament.
1. La resistència als requeriments fets per l’Ajuntament d’Esparreguera o la seva inobservança quan produeixin un perjudici molt greu a l’execució del contracte.
1. L’incompliment de la normativa de prevenció de riscos laborals, en casos qualificats de molt greus per la seva normativa específica, i així com de la normativa del Pla de seguretat i salut en les prestacions.
1. La utilització de sistemes de treball, elements, materials, màquines o personal diferents dels previstos en els plecs i en les ofertes del contractista, si s’escau, quan produeixi un perjudici molt greu.
1. L’incompliment de les prescripcions relatives a la subcontractació, si s’escau.
1. L’incompliment de les prescripcions sobre senyalització i seguretat de tercers en les prestacions, si s’escau.
1. El falsejament de les prestacions consignades pel contractista en la factura.
1. La reincidència en la comissió de faltes greus.

Greus:

1. L’incompliment de les clàusules establertes als Plecs, incloses les especials.
1. L’incompliment de les obligacions en matèria mediambiental, social o laboral, en especial, els incompliments o els endarreriments reiterats en el pagament dels salaris o l’aplicació de condicions salarials inferiors a les derivades dels convenis col·lectius que sigui greu i dolosa. 
1. La no realització de les inspeccions que disposin els plecs.
1. La resistència als requeriments efectuats per la corporació o la inobservança d’aquestes.
1. L’incompliment de l’execució parcial de les prestacions definides en el contracte que no constitueixin falta molt greu.
1. La utilització de sistemes de treball, elements materials, màquines o personal diferents dels previstos en els plecs i en les ofertes els contractista, si s’escau.
1. La no disposició de personal suplent per a un determinat servei.
1. No retirar el personal adscrit a l’execució del contracte desprès que el responsable de l’Ajuntament n’exigeixi la substitució.
1. La reincorporació al servei del personal retirat amb anterioritat a petició de la corporació.
1. La incorporació al servei de personal sense cap coneixement de les seves obligacions ni formació prèvia.
1. El tracte incorrecte envers el responsable del contracte per part de l’encarregat de l’execució del contracte de l’empresa contractada.
1. El detriment de la imatge de l’Ajuntament d’Esparreguera com a conseqüència de l’aspecte deficient o manca d’higiene del personal de l’adjudicatària.
1. La manca de lliurament en temps i forma de tota la informació sobre la prestació del servei que li hagi sol·licitat la corporació.
1. L’incompliment que no constitueixi falta molt greu de les obligacions derivades de la normativa general sobre prevenció e riscos laborals i, en especial, les de pla de seguretat i salut en les prestacions, qualificades com a greus per la normativa específica.
1. La utilització inadequada de les infraestructures de l’Ajuntament d’Esparreguera o per activitats diferents de les que constitueixen l’objecte del contracte. En aquest cas, els possibles imports econòmics derivats d’aquesta mala utilització seran liquidats per la corporació a l’adjudicatari; els mateixos hauran de ser abonats amb independència de la sanció que se li pugui imposar.
1. La reincidència en la comissió de faltes lleus.

Lleus:

1. La manca de col·laboració amb el responsable del contracte.
1. L’incompliment de l’execució parcial de les prestacions definides en el contracte, que no constitueixi falta greu.
1. La manca de cobertura del servei durant un període de temps, per inexistència de personal suplent o altres causes.
1. La manca de transmissió de la informació corresponent al personal entrant, en els canvis de torn o substitució de persones, si s’escau.
1. No avisar a la corporació de la incorporació de personal nou o si es produeixen canvis.
1. La manca de lliurament de la informació periòdica establerta en els plecs.
1. L’incompliment de la normativa sobre prevenció de riscos laborals, qualificats com a lleus per la normativa específica.

En la tramitació de l’expedient s’ha de donar audiència a l’adjudicatari perquè pugui formular les al·legacions que consideri pertinents, i l’òrgan de contractació l’haurà de resoldre.

A banda del rescabalament de danys i perjudicis, quan no es produeixi la resolució del contracte, l’Ajuntament podrà aplicar les penalitats següents:

· Incompliments molt greus: Multa fins al 9,00 % de l’import d’adjudicació del contracte o rescissió el contracte sense cap compensació al contractista.
· Incompliments greus: Multa fins al 6,00 % de l’import d’adjudicació del contracte.
· Incompliments  lleus: Multa fins al 3,00 % de l’import d’adjudicació del contracte.

2.7) Causes de resolució 

Són causes de resolució del contracte, a més de les previstes als articles 211 i concordants de la LCSP, les següents:

· El fet d’incórrer el contractista en qualsevol de les causes de prohibició per a contractar amb l’Administració Pública estipulades a l’article 71 de la LCSP o als presents plecs durant l’execució del contracte, quan a criteri de l’Ajuntament puguin derivar-se perjudicis per a l’interès públic.
· La declaració  d’insolvència en qualsevol procediment i l’obertura de la fase de liquidació en cas de concurs de creditors, en aquest supòsit i mentre no s’hagi procedit a l’obertura de la fase de liquidació l’òrgan de contractació potestativament pot optar per la continuïtat del contracte si el contractista presta les garanties suficients per la seva execució.
· L’incompliment de les obligacions especificades com especials d’execució del contracte a l’apartat 2.2, sense perjudici d’allò que disposa la clàusula referida a les penalitats.
· La facturació d’execucions no realitzades o mitjans no utilitzats en el supòsit que aquesta pràctica es repeteixi o l’import d’allò indegudament facturat suposi l’1% de l’import del contracte. En aquest supòsit no procedirà el pagament que correspongui fins la liquidació posterior a la resolució del contracte.

La resolució del contracte, amb o sense pèrdua de la garantia es produirà, sense perjudici de les indemnitzacions que a favor d’una o altra part fossin procedents i s’acordarà per l’òrgan municipal competent, amb els efectes regulats als article 213 de la LCSP.

En cas de no considerar-se la conveniència o d’estimar-se desproporcionada la resolució del contracte, les conductes anteriorment relacionades podran considerar-se incompliments molt greus del contracte.

2.8) Termini de recepció de les prestacions del contracte

El termini de recepció és el que apareix a l’apartat 26 del QCC.


2.9) Termini de garantia del contracte

El termini de garantia és el que s’indica a l’apartat 27 del QCC.

2.10) Cessió

Els drets i obligacions relatius a aquest contracte podran ser cedits per l’empresa contractista a una tercera persona, sempre que les qualitats tècniques o personals de qui cedeix no hagin estat raó determinant de l’adjudicació del contracte i prèvia autorització expressa de l’Administració, quan es compleixin els requisits establerts en l’article 214 LCSP, i de la cessió no resulti una restricció efectiva de la competència en el mercat. No es pot autoritzar la cessió a una tercera persona quan la cessió suposi una alteració substancial de les característiques de l’empresa contractista si aquestes constitueixen un element essencial del contracte. 

2.11) Subcontractació

El percentatge màxim de l´import d’adjudicació que el contractista podrà subcontractar vàlidament serà el que consta a l’apartat 28 del QCC. La seva tramitació s’iniciarà mitjançant comunicació prèvia i per escrit a l´ajuntament i de conformitat amb els requisits assenyalats a l´article 215 de la LCSP.

Si no s’ha indicat prèviament a l’oferta, el contractista comunicarà per escrit a l’Ajuntament d’Esparreguera, després de l’adjudicació del contracte o a l’inici de la seva execució, la intenció de celebrar subcontractes o qualsevol modificació d’aquesta, tot indicant la part de la prestació a subcontractar i la seva identitat, les dades de contacte i els representats legals del subcontractista així com justificant l’aptitud d’aquest per executar-la de conformitat amb l’establert per la normativa i el present plec i que no està incurs en cap supòsit de prohibició per contractar. Es facilita un model de declaració responsable mitjançant la qual es podrà dur a terme aquesta comunicació a l’Ajuntament d’Esparreguera en el document annex V del present PCAP.


2.12) Confidencialitat de la informació

La declaració de confidencialitat dels licitadors ha de ser necessària i proporcional a la finalitat   interès que es vol protegir i ha de determinar de forma expressa i justificada els documents i/o  les dades facilitades que considerin confidencials. No s’admeten declaracions genèriques o no justificades del caràcter confidencial.

No tenen en cap cas caràcter confidencial l’oferta econòmica de l’empresa, ni les dades incloses en el DEUC o declaració anàloga.

En el cas de manca d’indicació, s’entendrà que la documentació facilitada no té caràcter confidencial.

D’acord amb l’article 133.2 LCSP, el contractista haurà de respectar el caràcter confidencial de la informació a la qual tingui accés degut a l’execució del contracte.

El deure de confidencialitat tindrà una vigència de cinc anys a comptar des del coneixement de la informació de referència.

De conformitat amb l’article 133.1 LCSP, l’òrgan de contractació no podrà divulgar la informació facilitada pels licitadors i designada, de forma expressa i justificada, per aquests com a confidencial. 

2.13) Règim jurídic de la contractació

El règim jurídic del contracte es troba constituït pel present Plec de Clàusules Administratives Particulars, per l’Informe de Necessitats i Plec de Prescripcions Tècniques, per la Llei 9/2017, de 8 de novembre, de Contractes del Sector Públic, mitjançant la qual es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, i la seva normativa de desplegament, pel Decret Llei 3/2016, de 31 de maig, de mesures urgents en matèria de contractació pública, pel Plec de Clàusules Administratives Generals de l’Ajuntament d’Esparreguera publicat en el BOPB de 14 de juliol de 2014 en allò que no contradigui la normativa citada, així com per la resta de normativa legal aplicable. 

En cas de discrepància entre allò que preveuen el Plec de Prescripcions Tècniques i el Plec de
Clàusules Administratives, prevaldrà el que disposa aquest últim.

És d’aplicació a aquest contracte la normativa nacional i de la Unió Europea en matèria de protecció de dades i, en especial, la Llei Orgànica 3/2018, de 5 de desembre, de Protecció de Dades Personals i garantia dels drets digitals i el Reglament (UE) 2016/679 del Parlament Europeu i del Consell de 27 d’abril de 2016 relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE (reglament general del protecció de dades) 


2.14) Domicili a efectes de notificacions

Les notificacions derivades de l’expedient de contractació s’efectuaran per mitjans electrònics.

S’efectuaran mitjançant un sistema que garanteix la posada a disposició i l’accés al seu contingut a través del servei de notificacions electròniques de l’eina Sobre Digital o a través del servei de notificacions electròniques e-NOTUM del Consorci de l’Administració Oberta de Catalunya (AOC).  

Les notificacions electròniques s'entendran rebutjades a tots els efectes si, un cop s'ha acreditat la seva posada a disposició, han transcorregut 10 dies naturals sense que s’hagi accedit al seu contingut. 

L’ús de mitjans electrònics en aquest procediment seguirà les instruccions accessibles a la Plataforma de Contractació.

2.15) Obligacions laborals, socials, fiscals, de protecció de dades personals, i mediambientals del contractista

El contractista restarà obligat al compliment de les disposicions vigents en matèria laboral, de seguretat social, de seguretat i salut en el treball, d'integració social de les persones amb discapacitat, d’igualtat efectiva de dones i homes, fiscal, de protecció de dades personals, i en matèria mediambiental. En especial, restarà obligat a complir amb les condicions salarials dels treballadors conforme al Conveni col·lectiu sectorial d’aplicació. 

2.16) Assegurances

El contractista abans de l’inici del contracte haurà de subscriure, si s’escau, l’assegurança que s’indiqui a l’apartat 29 del QCC. 

2.17) Lloc de prestació de l’objecte del contracte

El lloc de prestació del contracte serà aquell que consta a l’apartat 30 QCC.
	
2.18) Responsable del contracte

Es designa responsable del contracte, amb les funcions previstes a l’article 62 de la LCSP a la persona indicada a l’apartat 31 del QCC.

El responsable del contracte no podrà, en cap cas, ni per compte propi ni aliè, intervenir en aquest procés de contractació com a licitador.

En qualsevol cas, la impossibilitat d’intervenció abastarà les persones jurídiques en quin capital aquell o els seus cònjuges, convivents i/o descendents sobre els que tinguin representació legal ostentin una participació superior al 10% i/o en siguin administradors.

2.19) Protecció de dades de caràcter personal 

El règim de protecció de dades de caràcter personal i drets digitals és l’establert a l’apartat 32 del QCC.  

3) DADES ESPECÍFIQUES:
3.1) Sistema de determinació del preu del contracte
	
El sistema de determinació del preu és aquell que apareix a l’apartat 33 del QCC.

En la determinació del preu s’han de tenir en compte els convenis col·lectius sectorials, nacionals, autonòmics i provincials aplicables, atenent al lloc de prestació.

3.2) Comprovacions en el moment de la recepció de la qualitat de l'objecte del contracte

La Corporació es reserva la realització de comprovacions sobre la qualitat de l’objecte del contracte, a la seva recepció. 

3.3) Facultat de l’Ajuntament d’Esparreguera sobre manteniment d’estàndards de qualitat en la prestació del servei.

El contractista haurà de mantenir els estàndards de qualitat i les prestacions equivalents als criteris econòmics que van servir de base per a l'adjudicació del contracte  i el personal que adscrigui a la prestació del servei haurà d'observar els nivells mínims de comportament i les regles de decòrum adients a la prestació contractada; quan alguna de les persones no observi aquests nivells i regles, la Corporació n’informarà al contractista i aquell haurà de substituir-la en el termini més breu possible.

El contractista haurà de disposar de personal suplent amb la formació i l'experiència suficients per poder substituir les persones que prestin els serveis objecte del contracte en supòsits de vacances, absències i/o malalties.

3.4) Planificació preventiva en cas de concurrència empresarial 

Cas que l’execució del contracte suposi concurrència empresarial als efectes de planificació preventiva s’indicarà a l’apartat 34 del QCC. 

3.5) Propietat dels treballs

Qualsevol treball desenvolupat durant la vigència del contracte per part de l’empresa contractada és propietat de l’Ajuntament d’Esparreguera.

3.6) Informació sobre les condicions de subrogació en contractes de treball

No procedeix la subrogació.


Esparreguera, a la data de signatura electrònica

La tècnica d’administració general,
Èlia Bigordà Rodó
						
Conforme amb el contingut del precedent plec de clàusules administratives que integra les dades i els criteris jurídics de l’expedient i s’ajusta a la legalitat vigent.

El Secretari de la Corporació
Francesc Fernández Ferran

